CELEX: 62010CN0369
Language: fi
Date: 2010-07-22 00:00:00
Title: Asia C-369/10 P: Valitus, jonka Ravensburger AG on tehnyt 22.7.2010 asiassa T-108/09, Ravensburger AG v. sisämarkkinoiden harmonisointivirasto (tavaramerkit ja mallit) (SMHV) ja Educa Borras, S.A., 19.5.2010 annetusta tuomiosta

25.9.2010   
            
            
               FI
            
            
               Euroopan unionin virallinen lehti
            
            
               C 260/10
            
         Valitus, jonka Ravensburger AG on tehnyt 22.7.2010 asiassa T-108/09, Ravensburger AG v. sisämarkkinoiden harmonisointivirasto (tavaramerkit ja mallit) (SMHV) ja Educa Borras, S.A., 19.5.2010 annetusta tuomiosta
   (Asia C-369/10 P)
   ()
   2010/C 260/13
   Oikeudenkäyntikieli: englanti
   
      Asianosaiset
   
   
      Valittaja: Ravensburger AG (edustajat: Rechtsanwalt H. Harte-Bavendamm ja Rechtsanwalt M. Goldmann)
   
      Muut osapuolet: sisämarkkinoiden harmonisointivirasto (tavaramerkit ja mallit) ja Educa Borras, S.A.
   
      Vaatimukset
   
   Valittaja vaatii, että unionin tuomioistuin
   
               —
            
            
               Hyväksyy unionin yleisen tuomioistuimen asiassa T-108/09 19.5.2010 antamasta tuomiosta tehdyn valituksen
            
         
               —
            
            
               Kumoaa unionin yleisen tuomioistuimen antaman tuomion
            
         
               —
            
            
               Kumoaa toisen valituslautakunnan 8.1.2009 tekemän päätöksen asiassa R 305/2008-2 ja tarvittaessa mitättömyysosaston 3.9.2006 tekemän päätöksen (asia 1107C)
            
         
               —
            
            
               (Tarvittaessa) palauttaa asian SMHV:hen uudelleen tarkasteltavaksi
            
         
               —
            
            
               Velvoittaa väliintulijan ja SMHV:n korvaamaan valittajan tähän valitukseen liittyvät kulut.
            
         
      Oikeudelliset perusteet ja pääasialliset perustelut
   
   Valittaja väittää, että valituksenalainen tuomion on kumottava seuraavista syistä:
   
               1.
            
            
               Todisteiden vääristäminen, koska valittajan tosiseikkoja koskevia toteamuksia, jotka liittyivät asianomaisen yhteisön tavaramerkin kattamaan tavaraluetteloon, vääristeltiin väittämällä, että ”esillä olevassa asiassa on kiistatonta, että tavaroihin, joita varten kyseessä oleva tavaramerkki rekisteröitiin, kuuluvat erityisesti muistipelit”.
            
         
               2.
            
            
               Todisteiden vääristäminen, koska yhteisön tavaramerkkiasetuksen (1) 52 artiklan 1 kohdan a alakohtaa sovellettiin yhdessä 7 artiklan 1 kohdan c alakohdan kanssa, sekä virheellisen ja liian rajoittavan kriteerin soveltaminen sanamerkin eli yhteisön tavaramerkkirekisteröinnin nro 1 203 629 MEMORY kuvailevuuden arvioimisessa.
            
         
               3.
            
            
               Todisteiden vääristäminen, koska yhteisön tavaramerkkiasetuksen 52 artiklan 1 kohdan a alakohtaa sovellettiin yhdessä 7 artiklan 1 kohdan b alakohdan kanssa, sekä virheellisen ja liian rajoittavan kriteerin soveltaminen sanamerkin eli yhteisön tavaramerkkirekisteröinnin nro 1 203 629 MEMORY erottamiskyvyn arvioimisessa
            
         
               4.
            
            
               Todisteiden vääristäminen, koska unionin yleinen tuomioistuin tukeutui lähes yksinomaan otaksuttuun kielenkäyttöön etäisissä, muissa kuin Euroopan maissa.
            
         
      (1)  Yhteisön tavaramerkistä 26.2.2009 annettu neuvoston asetus (EY) N:o 207/2009 (EUVL L 78, s. 1)